stanford-oval/wikipedia huggingface dataset:
Diesen Wood

Diesen Wood Company Oy oli norjalaisessa omistuksessa ollut suomalainen vuonna 1910 perustettu metsäteollisuusyhtiö joka toimi Itä-Suomessa 1910-, 1920- ja 1930-luvuilla. Yhtiön perustaja norjalainen Christopher Ditlev Diesen (1874–1957) oli tullut Suomeen 1907 perustaen muiden norjalaisten liikemiesten kanssa Temola Ab-yhtiön joka osti maatiloja Viipurin seudulta Saimaan kanavan varrelta sekä vuokrasi Juustilan sahan. Temola Ab osti sitten tämän sahan ja rakensi sen 1914 uudelleen nelikehäisenä jatkaen sahaustoimintaa vuoteen 1918 saakka. Diesen päätti siirtää yrityksensä toiminnan Laatokan ympäristöön ja osti tätä varten Richard Bergströmin omistaman Ladoga Trävaru Ab:n Kotkaniemen sahan Salmin Lunkulansaaresta 1914 ja sen jälkeen 1916 Pitkärannan rautakaivoksen teollisuuslaitoksineen. Kaivoksen mukana Diesenin haltuun siirtyi noin 3000 hehtaaria maata. Aunuksen puolelta Diesen osti Tulemajärven rautatehtaan metsäalueineen. Tässä vaiheessa Temola Ab:n nimeksi muuttui  Diesen Wood Co Ab. Myöhemmin ostettiin myös venäläisen Gromoff ja Kumppanin liiketoiminnat joihin kuului sahalaitoksia Nurmisaaressa. Päämarkkina-alueena oli tässä vaiheessa Venäjä. Pitkärannassa malminlouhinta ja -jalostus jatkui vuoteen 1921 saakka jolloin Diesen oli jo aloittanut puunjalostustoimintojensa siirtämisen Juustilasta Pitkärantaan.
Diesen Wood rakensi Pitkärannan Pusunsaarelle  28 000 tonnin vuosituotannon omanneen sulfaattiselluloosatehtaan 1920 ja osti samana vuonna lähellä sijainneen sahan. Yhtiöllä oli tämän jälkeen 3 070 työntekijää ja omia metsiä 56 000 hehtaaria. Vuonna 1926 valmistui Pitkärantaan myös klooritehdas. Valmiit tuotteet kuljetettiin Nevan kautta Koivistolle edelleen laivattaviksi. Diesen Woodilla oli kuljetuksia varten neljä lastihöyrylaivaa, kahdeksan hinaajaa ja 25 proomua ja niiden huoltoa varten telakka Koirinojalla. Omien laivojen käyttö väheni 1930-luvulla sen jälkeen kun rautatie valmistui Pitkärantaan. Yhtiö vähensi samaan aikaan myös sahatavaran tuotantoa ja lisäsi sellun tuotantoa. 1930-luvulla yhtiö joutui taloudellisiin vaikeuksiin valuuttakurssitappioiden takia ja siirtyi 1931 sitä rahoittaneen Kansallis-Osake-Pankin hallintaan. Yhtiön nimeksi muutettiin 1935 Pitkäranta Oy kun Diesen Wood ja Pitkäranta Bruk Ab sulautettiin yhteen. Uuden yhtiön toimitusjohtajana oli Aarne Koskelo.
Diesen Wood rakennutti 1920–1921 Pien-Jukakosken ja Suur-Jukakosken voimalaitokset Salmin Tulemajoen samannimisiin koskiin jotka yhtiö oli vuokrannut Suomen valtiolta 50 vuodeksi. Voimalaitokset tuottivat sähköä yhtiön Pitkärannan tuotantolaitoksille ja Salmin kunnan kylille.
Talvisodan jälkeen yhtiön Pitkärannassa olleet laitokset jäivät Neuvostoliiton haltuun. Pitkäranta Oy poistettiin osakeyhtiörekisteristä 1948. Tehdas toimii edelleen nimellä Tselljuloznyi zavod "Pitkäranta".
Christopher Diesenin poika Andreas Diesen (1906–1997) oli vuodesta 1933 G. A. Serlachius Oy:n palveluksessa ja oli viimeksi yhtiön varatoimitusjohtajana.
Dangerous Toys

Yhtyeen laulaja Jason McMaster
Dangerous Toys oli Austinissa, Texasissa vuonna 1987 perustettu, rosoista hard rockia soittanut yhtye. Se julkaisi kaikkiaan neljä studioalbumia. Yhtye oli kohtalaisen suosittu ja sillä oli muutamia hittejä jotka saivat soittoaikaa MTV:llä. Dangerous Toys myös soitti 90-luvun vaihteessa Operation Rock and Roll -kiertueella mm. Judas Priestin, Alice Cooperin, Motörheadin ja Metal Churchin kanssa. Yhtye hajosi vuosituhannen vaihteessa. Laulaja/basisti McMasterilla ja kitaristi Lidelillä on uusi yhtye nimeltä Broken Teeth. McMaster on myös soittanut vuosia texasilaisessa KISS-coverbändissä nimeltä SIKK.
Alkuperäinen kokoonpano

Jason McMaster – laulu
Danny Aaron – kitara (hänet korvasi 90-luvun alussa Paul Lidel)
Scott Dalhover – kitara
Mike Watson – basso (lähti 90-luvun puolivälissä, McMaster tarttui tämän jälkeen bassoon)
Mark Geary – rummut
Diskografia > Studioalbumit

Dangerous Toys (1989)
Hellacious Acres (1991)
Pissed (1994)
The R*tist 4*merly Known as Dangerous Toys (1995)
Diskografia > Livealbumit

Vitamins and Crash Helmets Tour – Greatest Hits Live (1999)
Diskografia > Singlet

'Dangerous Toys': Teas'N, Pleas'N ja Scared
'Hellacious Acres': Gimme No Lip ja Line 'Em Up
Aiheesta muualla

Dangerous Toys Domain
Danick Martel

| Danick Martel |
| --- | --- |

Henkilötiedot
Syntynyt: 12. joulukuuta 1994 (ikä 29) Drummondville, QC, Kanada
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  175 cm
Paino:  79 kg
Pelaajaura
Pääsarjaura:  2017–
Aik. seurat:   Lehigh Valley Phantoms (AHL)  Philadelphia Flyers (NHL)  Syracuse Crunch (AHL)  Tampa Bay Lightning (NHL)  Springfield Thunderbirds (AHL)  Binghamton Devils (AHL)  Laval Rocket (AHL)  HPK (SML)  Örebro HK (SHL) 
Danick Martel (s. 12. joulukuuta 1994 Drummondville, Quebec, Kanada) on kanadalainen jääkiekkoilija. Hän on pelipaikaltaan vasen laitahyökkääjä, mutta Martel osaa pelata myös laidassa. Hän on pelannut aiemmin yhteensä 13 NHL-ottelua Philadelphia Flyersissa ja Tampa Bay Lightningissa.
Ura > Juniorivuodet

Martel pelasi juniorivuosinaan Drummondville Jr. Voltigeursissa, josta hän siirtyi sittemmin Magog Cantonniersiin. Longueuil Collège-Français varasi Martelin 60. pelaajana QJHL:n varaustilaisuudessa 2011. Kaudella 2011–2012 hän oli QMAAA-juniorisarjassa Cantonniersin paras pistemies, maalintekijä ja syöttäjä tehoilla 23+29=52. Pudotuspeleissä Martel oli joukkueen paras pistemies ja maalintekijä tehoilla 6+3=9. Hänet kiinnitettiin myös varaamattomana pelaajana QMJHL-joukkue Blainville-Boisbriand Armadaan, jossa Martel debytoi kauden aikana. Varsinaisella tulokaskaudellaan 2012–2013 Martel pelasi siellä 68 runkosarjaottelua tehopistein 19+22=41 ja 15 playoff-ottelua tehopistein 3+4=7.
Kaudella 2013–2014 Martel oli Blainville-Boisbriand Armadan QMJHL-joukkueen paras maalintekijä ja toiseksi paras pistemies Chris Clappertonin jälkeen. Kaudella 2014–2015 hän nousi joukkueen varakapteeniksi. Martel sijoittui tehoilla 48+54=102 koko liigan pistepörssissä toiseksi edellään vain Moncton Wildcatsin Conor Garland. Pudotuspeleissä hän oli Armadan paras pistemies ja maalintekijä tehoilla 4+3=7. Martel palkittiin kauden päätteeksi humataarisuudesta sekä QMJHL Humanitarian of the Year- että CHL Humanitarian of the Year-palkinnoilla. Hänet valittiin myös QMJHL:n ensimmäiseen tähdistökentälliseen.
EYT

EYT on lyhenne sanoista ei ydinteknisesti turvallisuusluokiteltu.
Ydinvoimalaitosten turvallisuutta koskevan valtioneuvoston asetuksen (717/2013) 4 §:n mukaan ”Ydinvoimalaitoksen turvallisuustoiminnot on määriteltävä ja niihin liittyvät järjestelmät, rakenteet ja laitteet on luokiteltava niiden turvallisuusmerkityksen perusteella”. Lisäksi ”Turvallisuuden kannalta tärkeät järjestelmät, rakenteet ja laitteet on suunniteltava, valmistettava ja asennettava sekä niitä on käytettävä siten, että niiden laatutaso ja laatutason todentamiseksi tarvittavat arvioinnit, tarkastukset ja testaukset (mukaan lukien ympäristökelpoisuus) ovat riittävät kohteen turvallisuusmerkitys huomioon ottaen”.
Ydinlaitoksen järjestelmät, rakenteet ja laitteet on ryhmiteltävä niiden turvallisuusmerkityksen perusteella turvallisuusluokkiin 1, 2, ja 3 sekä luokkaan EYT. Ydinlaitoksen järjestelmät, rakenteet ja laitteet, joilla ei ole merkitystä ydinturvallisuuden kannalta, kuuluvat luokkaan EYT.
Danger Money

| Danger Money U> K. |
| --- | --- | --- |

Studioalbumin tiedot
 Julkaistu: maaliskuu 1979
 Tyylilaji: progressiivinen rock
 Kesto: 42.02
 Levy-yhtiö: E.G., Polydor
U.K.:n muut julkaisut
| U.K. 1978 | Danger Money 1979 | Night After Night 1979 |
Singlet albumilta Danger Money
 ”Nothing to Lose” Julkaistu: 1. kesäkuuta 1979  ”Rendezvous 6:02” Julkaistu: 1979
Danger money on U.K. yhtyeen toinen  albumi, joka julkaistiin vuonna 1979.
Kappaleet > A-puoli

Danger Money – 8.12
Rendezvous 6:02 – 5.00
The Only Thing She Needs – 7.53
Kappaleet > B-puoli

Caesar's Palace Blues – 4.42
Nothing to Lose – 3.57
Carrying No Cross – 12.20
Kokoonpano

Eddie Jobson – sähköviulu, koskettimet
John Wetton – laulu, basso, kitara
Terry Bozzio – rummut, lyömäsoittimet
Arvostelut

AllMusic:
Aiheesta muualla

Danger Money discogs.com -sivustolla (englanniksi)
Diante do Trono

| Diante do Trono |
| --- | --- |

 Diante do Trono
Tiedot
Toiminnassa:  1997–
Tyylilaji:  Contemporary Christian Music, worship, pop, pop rock
Kotipaikka:   Belo Horizonte, Minas Gerais
Laulukieli:  portugalin
Jäsenet:  Ana Paula Valadão   Israel Salazar   Marine Friesen   Amanda Cariús   Letícia Brandão   Jarley Brandão   Daniel Friesen   Elias Fernandes   Vinícius Bruno   Tiago Albuquerque  
Entiset jäsenet:  Ana Nóbrega   André Valadão   Breno Borges   Bruno Gomes   Clay Peterson   Eduardo Leite   Érica Costa   Graziela Santos   Guilherme Fares   Gustavo Soares   Helena Tannure   João Lúcio Tannure   Marcelo Costa   Mariana Valadão   Maximiliano Moraes   Nívea Soares   Tião Batista   Renata Valadão   Roberta Izabel   Roney Fares   Rodrigo Campos   Saara Campos   Sérgio Gomes   Soraya Gomes  
Levy-yhtiö:  Diante do Trono   Som Livre   OniMusic  
Aiheesta muualla
www.diantedotrono.com
Infobox OKNimi-testi OK: 
Diante do Trono (suom. "Valtaistuimen Edessä") on nykyajan kristillistä musiikkia (Contemporary Christian Music) esittävä yhtye Belo Horizontesta, Brasiliasta. Ryhmää johtaa Ana Paula Valadão.
Historia

Yhtye perustettiin Lagoinhan baptistiseurakunnassa vuonna 1997, jolloin kirkon johto halusi kerätä rahaa hyväntekeväisyyteen Intiassa. Vuoden 1998 aikana he järjestäytyivät ja äänittivät debyyttialbuminsa Diante do Trono. Vaikka he ovat parhaiten myyvien gospel-bändien joukossa, heidät tunnetaan suurista ihmisjoukoista, jotka tulevat vuotuisiin live-nauhoituksiin, kuten kaksi miljoonaa ihmistä vuoden 2003 Quero Me Apaixonar -livelevyn äänityksissä São Paulossa. Yhtyeen vuoden 2001 albumi Preciso de Ti on myydyin albumi koko hengellisen musiikin historiassa Brasiliassa yli kahdella miljoonalla myydyllä kappaleella. Yhteensä Diante do Trono on myynyt yli 10 miljoonaa levyä, ja se tunnetaan Latinalaisen Amerikan suurimpana ylistysmusiikkiyhtyeenä.
Monet tunnetut nimet hengellisen musiikin saralla ovat lähtöisin Diante do Trono -yhtyeestä, kuten André Valadão, Mariana Valadão, Nívea Soares ja Ana Nóbrega.
Diante do Trono on julkaissut yli 25 albumia ja on Brasilian menestynein gospel-yhtye. He ovat voittaneet 24 Talent Awards -palkintoa, joka on brasilialainen palkinto, samankaltainen kuin Dove Awards -palkinto, mikä on enemmän kuin mikään muu yhtye. Vuonna 2004 he saivat kahdeksan ehdokkuutta ja voittivat niistä seitsemän. Vuonna 2008 Diante do Trono sai kunnianosoituksen Programa Raul Gil:issä, kuuluisassa brasilialaisen SBT-kanavan tv-ohjelmassa, hengellinen musiikin ansioistaan. Bändi toimii myös hyväntekeväisyyden saralla, Ashastan-projektissa, joka tarjoaa turvatalon Intiassa lapsiprostituution uhreille.
Diskografia

Diante do Trono (1998)
Exaltado (1999)
Águas Purificadoras (2000)
Preciso de Ti (2001)
Nos Braços do Pai (2002)
Quero Me Apaixonar (2003)
Esperança (2004)
Ainda Existe Uma Cruz (2005)
Por Amor de Ti, Oh Brasil (2006)
Príncipe da Paz (2007)
A Canção do Amor (2008)
Tua Visão (2009)
Aleluia (2010)
Sol da Justiça (2011)
Creio (2012)
Tu Reinas (2014)
Tetelestai (2015)
Deserto de Revelação (2017)
Outra Vez (2019)
Crianças Diante do Trono (2002)
Amigo de Deus (2003)
Quem é Jesus? (2004)
Vamos Compartilhar (2005)
A Arca de Noé (2006)
Samuel, O Menino Que Ouviu Deus (2007)
Para Adorar ao Senhor (2008)
Amigos do Perdão (2010)
Davi (2012)
Renovo Kids (2015)
DT Babies (2016)
Aclame ao Senhor (2000)
Shalom Jerusálem (2000)
Brasil Diante do Trono (2002)
In the Father's Arms (2006)
En los Brazos del Padre (2006)
Sem Palavras (2006)
Tempo de Festa (2007)
Com Intensidade (2008)
Glória a Deus (2012)
Global Project: Português (2012)
Renovo (2013)
Deus Reina (2015)
Pra Sempre Teu (2016)
Imersão (2016)
Muralhas (2017)
Imersão 2 (2017)
Eu e a Minha Casa (2018)
Imersão 3 (2019)
Viver Por Ti (2006)
Não Haverá Limites (2009)
Tu És Tudo Pra Mim (2012)
Dependente (2017)
Suomi Valtaistuimen Edessä (2012)
Läpimurto (2014)
Deutschland Vor Dem Thron (2015)
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen viralliset sivut
Ana Paula Valadão, Diante do Trono -yhtyeen ylistyksenjohtaja.
Early Days 1989

| Early Days 1989 Amazing Tails |
| --- | --- | --- |

Studioalbumin tiedot
 Julkaistu: 2008
 Tyylilaji: hardcore punk
 Levy-yhtiö: SP-Records
Amazing Tailsin muut julkaisut
| Daydreams for Adults 2008 | Early Days 1989 2008 | Human Error 2012 |
Early Days 1989 on suomalaisen Amazing Tails -yhtyeen vuonna 2008 ilmestynyt CD-R. Rajoitetusti saatavilla ollut albumi sisältää yhtyeen varhaisia äänityksiä vuodelta 1989, muun muassa yhtyeen ensimmäisellä albumilla, Happy Hour Unhappy Days:llä, ilmestyneiden kappaleiden varhaisia versioita. Japanilainen SP-Records, joka julkaisi koko Amazing Tailsin diskografian syyskuussa 2008, lahjoitti albumin ilmaiseksi nettitilaajilleen.
Kappaleet

Got What It Takes
Funeral Pyre
P.M.A.
The Same Old Story
Every Hour
From Eye to Eye
Do Anything You Wanna Do (Eddie and the Hot Rods -cover)
Alternative
The Truth
Our Future
Yo Dude! (The Stupids -cover)
Dərbənd

Lehden etusivu joulukuussa 2023.
Dərbənd on Venäjällä Dagestanin tasavallan Derbentin kaupungissa ilmestyvä azerinkielinen sanomalehti.
Dagestanin ASNT:n ja myöhemmin Derbentin puolue- ja neuvostoelinten äänenkannattajana toiminut lehti perustettiin vuonna 1920 Temir-Han-Šurassa (nykyinen Buinaksk) nimellä Şurai Dağıstan (”Neuvosto-Dagestan”). Se sai vuonna 1922 nimen Dağıstan fuqarası (”Dagestanin köyhälistö”). Lehti siirtyi vuonna 1922 Mahatškalaan, vuonna 1923 Derbentiin, vuonna 1924 jälleen Mahatškalaan ja vuonna 1930 jälleen Derbentiin. Vuonna 1931 sille annettiin nimi Kolxoz yolu (”Kolhoosien tie”) ja vuonna 1932 Lenin bayrağı (”Leninin lippu”).
Lehti lakkautettiin Dagestanin azerinkielistä toimintaa supistettaessa vuonna 1960. Se perustettiin uudelleen yleisön vaatimuksesta vuonna 1963 nimellä Kənd mayakı (”Maaseudun majakka”). Seuraavana vuonna se sai nimen Leninçi (”Leniniläinen”).
Vuonna 1990 lehti sai nimen Dərbənd, ja samalla se muuttui piirilehdestä tasavallanlehdeksi. Se ilmestyy kerran viikossa kyrillisellä kirjaimistolla 2 000 kappaleen painoksena. Julkaisijana toimii Dagestanin tasavallan uutistoimisto.
Aiheesta muualla

Lehden sivusto
Early English

1300-luvulla lisättyä tornia lukuun ottamatta Salisburyn katedraali on oiva esimerkki Early English -tyylistä.
Early English on arkkitehtuurin tyylikausi, gotiikan alkuvaihe Britteinsaarilla. Siihen lasketaan suunnilleen vuodet 1190–1250, toisinaan 1200-luvun loppuun asti.
Early English kehittyi normannien romaanisen arkkitehtuurin pohjalta 1100-luvulla, ja se väistyi koristeellisemman varsinaisen gotiikan tieltä 1300-luvulle mennessä. Jako tyylikausiin ja ajanjaksoihin on mielivaltaista etenkin kirkkojen ja muiden suurten rakennusten osalta, sillä niitä rakennettiin vaiheittain vuosikymmenten, joskus jopa vuosisatojen aikana.
Aiheesta muualla

Kuvia tai muita tiedostoja aiheesta Early English Wikimedia Commonsissa
Diego
Kuvitteellisia Diegoja

Diego Serrano, hahmo televisiosarjassa Serranon perhe
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Diego”, voi hakea sivunnimihaulla, laajalla sivunnimihaulla tai tekstihaulla.
EY Tower

| EY Tower |
| --- | --- |
 EY Tower toukokuussa 2017.
Tiedot
Sijainti:  100 Adelaide Street West, Toronto, Kanada
Rakennettu:  2014–2017
Käyttötarkoitus:  toimistorakennus
Tila:  valmis
Yritykset
Arkkitehti:  Kohn Pedersen Fox
Kehittäjä:  Oxford Properties Group Inc.
Omistaja:  Oxford Properties Group Inc.
Tekniset tiedot
Kerroksia:  40
Korkeus
Kattokorkeus:  188,2 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
EY Tower on Torontossa Kanadassa sijaitseva 188 metriä korkea pilvenpiirtäjä, joka on toimistokäytössä. Torni rakennettiin vuosina 2014–2017, ja siinä on 40 kerrosta. Rakennus on saanut energiaystävällisyydestään platinatason LEED-sertifikaatin.
Ecuadorin parlamentti

Parlamenttitalo Quitossa.
Ecuadorin parlamentti eli kansalliskokous (Asamblea Nacional) on Ecuadorin lakeja säätävä elin. Se on yksikamarinen 137 jäsenen parlamentti, jonka jäsenistä 116 valitaan yhden jäsenen vaalipiireistä enemmistövaalilla, 15 paikkaa täytetään suhteellisella vaalitavalla koko maan toimiessa yhtenä vaalipiirinä, ja neljä valitaan usean edustajan vaalipiiristä, jossa saavat äänestää ulkomailla asuvat ecuadorilaiset. Edustajat valitaan neljävuotiselle kaudelle.
Kansalliskokouksen tehtävät ja rakenne on määritelty vuoden 2008 perustuslaissa. Sitä ennen maata hallitsi kongressi.
Viimeisimmät vaalit olivat 7. helmikuuta 2021.
Early Days: The Best of Led Zeppelin Volume One

| Early Days: The Best of Led Zeppelin Volume One Led Zeppelin |
| --- | --- | --- |

Kokoelmalevyn tiedot
 Äänitetty : 1969-1971
 Julkaistu: 22. marraskuuta 1999
 Tuottaja(t): Jimmy Page
 Tyylilaji: Rock, Heavy metal
 Kesto: 68.09
 Levy-yhtiö: Atlantic
Led Zeppelinin muut julkaisut
| Led Zeppelin BBC Sessions 1997 | Early Days: The Best of Led Zeppelin Volume One 1999 | Latter Days: The Best of Led Zeppelin Volume Two 2000 |
Early Days: The Best of Led Zeppelin Volume One on rock-yhtye Led Zeppelinin vuonna 1999 julkaistu kokoelma, joka sisältää kappaleita vuosilta 1969-1971.
Seuraavana vuonna 2000 yhtyeeltä julkaistiin toinen kokoelma Latter Days: The Best of Led Zeppelin Volume Two, jossa on kappaleita vuosilta 1973-1979.
Kappaleet

Good Times, Bad Times – 2.48 (albumilta Led Zeppelin I)
Babe I'm Gonna Leave You – 6.41 (albumilta Led Zeppelin I)
Dazed and Confused – 6.27 (albumilta Led Zeppelin I)
Communication Breakdown – 2.29 (albumilta Led Zeppelin I)
Whole Lotta Love – 5.34 (albumilta Led Zeppelin II)
What Is and What Should Never Be – 4.44 (albumilta Led Zeppelin II)
Immigrant Song – 2.25 (albumilta Led Zeppelin III)
Since I've Been Loving You – 7.24 (albumilta Led Zeppelin III)
Black Dog – 4.54 (albumilta Led Zeppelin IV)
Rock and Roll – 3.41 (albumilta Led Zeppelin IV)
The Battle of Evermore – 5.52 (albumilta Led Zeppelin IV)
When the Levee Breaks – 7.08 (albumilta Led Zeppelin IV)
Stairway to Heaven – 8.02 (albumilta Led Zeppelin IV)
Divina Proportione (veistos)

Ai Weiwein Divina Proportione Oodissa.
Divina Proportione on Ai Weiwein veistos keskuskirjasto Oodissa. Kierrätetystä, harvinaisesta huanghuali-puusta tehty veistos sijaitsee rakennuksen kolmannessa kerroksessa.
Vaiheet

Ai Weiwei on teettänyt teemasta useita versioita. Hän sai idean teokseensa kissojen muovilelusta. Myös jalkapallosta tuttu muoto on typistetty ikosaedri. Siinä on 12 viisikulmiota ja 20 kuusikulmiota, 90 särmää ja 60 kärkeä.
Perinteisin puuliitosmenetelmin toteutetun veistoksen tekeminen kesti Ain puuseppätiimiltä kaksi vuotta. Aikaa kului myös teoksen osien, rakenteen, muodon ja materiaalin ihanteelliseen esteettisesti toisiinsa miellyttävimmän suhteen tutkimiseen.
Teoksen nimi viittaa renessanssimatemaatikko Luca Paciolin kirjaan De Divina Proportione (1509). Siinä sovellettiin geometriaan, taiteisiin ja arkkitehtuuriin kultaista leikkausta ja matematiikan mittasuhteita.
Teos oli esillä Ai Weiwein näyttelyssä Helsingissä vuonna 2015, josta se hankittiin Helsingin taidemuseon kokoelmaan. Teos asennettiin esille Oodiin 1. kesäkuuta 2020 alkaen.
Versiot

Teoksen versioita on esillä pysyvänä julkisena teoksena Kuala Lumpurissa. Teoksen versiota on myyty eri puolilla maailmaa. Marraskuussa 2017 Ai Weiwein teos nimeltä Divina Proportione vuodelta 2006 myytiin hintaan 1 875 000 HKS (217 723,25 €).
Aiheesta muualla

Wooden Ball Ai Weiwei Tang Contemporary Art. Hing Kong. Viitattu 1.6.2020. (englanniksi)
Eddie Russo

Eddie Russo (19. marraskuuta 1925 – 14. lokakuuta 2012) oli yhdysvaltalainen autourheilija. Hän voitti Raceway Parkin Chicagossa 1950. Hän osallistui myös Indianapolis 500 -ajoon vuosina 1955, 1956, 1957 ja 1960.
Russo kuului tunnettuun sukuun, josta myös isä Joe ja setä Paul kilpailivat aikoinaan Indianapolis 500:ssa.
Ecuadorin vaakuna

Ecuadorin vaakuna
Ecuadorin vaakuna (esp. Escudo de armas del Ecuador) on Ecuadorin tunnus lipun ja kansallishymnin ohella. Se hyväksyttiin virallisesti 31. lokakuuta 1900.
Andienkondori vaakunan yläpuolella symboloi voimaa, arvokkuutta ja mahtia. Aurinko yhdessä eläinradanmerkkien Oinas, Härkä, Kaksoset ja Krapu kanssa symboloivat vuoden 1845 vallankumouksen neljää kuukautta (touko, kesä, heinä, elo). Vaakunan vuori kuvaa Chimborazovuorta ja joki Guayasia. Laiva kuvaa ensimmäistä Etelä-Amerikassa rakennettua laivaa. Palmun ja laakeripuun oksat kuvaavat kunniaa (palmu) ja voittoa (laakeripuu).
Etelä-Amerikan vaakunat
| --- | --- |
Vaakunat:   Argentiina  Bolivia  Brasilia  Chile  Ecuador  Guyana  Kolumbia  Paraguay  Peru  Suriname  Uruguay  Venezuela 
Itsehallintoalueet:   Etelä-Georgia ja Eteläiset Sandwichsaaret  Falklandinsaaret 
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Dieselsähköinen voimansiirto

Dieselsähköinen Dr16-veturi.
Dieselsähköinen voimansiirto on menetelmä, jossa kulkuneuvon, yleensä laivan tai veturin dieselmoottoriin on kytketty sähkögeneraattori, josta syötetään sähkövirtaa sähkömoottoreille, jotka toimivat varsinaisina ajomoottoreina. Vanhemmissa konemalleissa kyseessä oli tasavirta, koska tällä virralla voidaan käyttää suoraan käyttömoottoreita, mutta nykyään suositaan invertteri- eli taajuusmuuttajakäyttöä, jossa tasavirrasta tehdään halutun taajuista vaihtovirtaa. Nykyisin invertteriä syöttävää tasavirtaa tuotetaan vaihtovirtageneraattorilla; koneistoon on tätä varten liitetty tasasuuntaussillat. Invertterikäyttö tekee mahdolliseksi käyttää miltei huoltovapaita oikosulkumoottoreita.
Järjestelmän etu laivoissa on, että pääkoneita voidaan käyttää kaiken aikaa optimaalisella teholla, jolloin polttoaineen kulutusta saadaan vähennettyä. Samalla voidaan periaatteessa luopua erillisistä sähköä tuottavista apukoneista.
Vetureissa voidaan erottaa vanhempi tasavirtakäyttö, jossa oli dieselmoottoriin kytketty, joko tasavirtageneraattori, tai vaihtovirtageneraattori, jonka virran tasasuuntauksen yhteydessä joissakin tapauksissa käytettiin säätöelementteinä tyristoreja. Ajomoottoreina käytettiin tasavirtamoottoreita. Dieselsähköisiä vetureita ovat Suomessa olleet Dr12, Dr13, Dr15, Dr16, Dr18 ja Dr19.
Modernimmassa taajuusmuuttajakäytössä dieselmoottoriin kytketty vaihtovirtageneraattori tuottaa vaihtovirtaa, joka tasasuunnataan ja syötetään taajuusmuuttajan eli invertterin välipiiriin, josta taajuusmuuttaja muuttaa tasavirran taajuudeltaan ajonopeuden ja -tilanteen mukaan muuteltavaksi vaihtovirraksi, joka syötetään ajomoottoreihin, jotka ovat oikosulkumoottoreita. Nämä ovat vastaaviin tasavirtamoottoreihin verrattuna pienempiä ja kevyempiä ja miltei huoltovapaita. Taajuusmuuttajakäyttö oikosulkumoottoreineen pystyy myös käyttämään veturikäytössä erittäin tärkeän pyörän ja kiskon välisen kitkan miltei ihanteellisesti hyväksi myös vaikeissa olosuhteissa.
Maantieliikenteessä sarjahybridiauto toimii samalla periaatteella, kuitenkin niin, että sähköenergiaa varastoidaan myös ajoakkuihin.